Document ID: /roh_data/filtered/fineweb-2-filterrobots_roh.jsonl.gz/26612

La regenza grischuna è pronta d'elavurar in plan d'acziun cun num «Green Deal» per il Grischun, quai dentant be sch'il parlament approva era quel. Uschia respunda la regenza sin ina moziun da Philipp Wilhelm da la Partida socialdemocratica che passa dus terzs dals parlamentaris avevan suttascrit il favrer.
Pretendì vegnan mesiras essenzialas per la protecziun dal clima. Sco la regenza scriva, sustegna ella la moziun. Quel affirmia la strategia en connex cun il clima ch'il chantun Grischuna haja decidì il 2015.
Custs per realisar plan d'acziun
Per realisar in plan d'acziun effizient quinta la regenza cun investiziuns unicas da radund 15 fin 26 milliuns francs. E custs annuals da radund 20 fin 50 milliuns da Confederaziun, chantun e vischnancas.
RR novitads 17:00